
Politică 


Mihailo Podoliak dezvăluie negocierile de culise 
cu România: Țara noastră va oferi garanţii de 
securitate Ucrainei 


(5) Cimpoi Adrian Ultima actualizare 15/02/2024 20 41.466 5 minute de citit 


România a devenit unul dintre principalii parteneri ai Ucrainei, iar 
Kievul îşi doreşte şi negociază un acord bilateral de colaborare în 
domeniul securităţii cu Bucureştiul, după modelul propus de G7 la 


summitul de la Vilnius, pentru a oferi garanţii de securitate Ucrainei 
în perspectiva unei aderări la NATO, a declarat Mihailo Podoliak, 
consilier al preşedintelui Volodimir Zelenski, într-un interviu pent 
TVR Moldova. 


La summitul de la Davos, şeful diplomaţiei ucrainene, Dmitro Kuleba, şi lulian Fota, 
secretar de stat pentru afaceri strategice în MAE român, au anunţat că Ucraina şi 
România încep negocieri pentru un acord de colaborare în domeniul securităţii. 


Întrebat ce va presupune acest acord şi cum vor acţiona părţile, Mihailo Podoliak a 
declarat în interviul acordat TVR Moldova că detaliile vor fi comunicate atunci când 
părţile vor ajunge la textul final. În schimb, consilierul preşedintelui ucrainean a ţinut 
să sublinieze sprijinul considerabil pe care România l-a acordat Ucrainei de la 
începutul războiului, inclusiv pe plan militar. 


„Putem vorbi despre două substraturi ale acestui acord. Primul, în ceea ce ţine de 
România, vreau să vă spun că a făcut foarte multe pentru Ucraina şi continuă să facă 
chiar din prima zi a invaziei totale ruseşti. România este una dintre dintre cele mai 
active ţări din Europa de Sud-Est şi din punct de vedere logistic, şi de resurse care 
ajută Ucraina”, a spus Podoliak. 


„Bucureştiul a subliniat mereu o atitudine caldă, de prietenie, faţă de Ucraina şi din 
punct de vedere economic, financiar şi umanitar. Astăzi ne dorim ca aceste relaţii de 
parteneriat strategic şi garanţii de securitate să fie fixate într-un acord şi acest lucru 
are loc nu doar cu Bucureştiul, dar şi cu alte state”, a menţionat Podoliak făcând 
referire la acordurile bilaterale pentru oferirea de garanţii de securitate Ucrainei care 
au fost propuse de G7 la summitul NATO de la Vilnius din vara anului trecut. 


„Prin acest gen de acord vrem să fixăm din punct de vedere juridic relaţiile bilaterale, 
în primul rând în cooperarea în domeniul industriei militare. Vrem să înţelegem cu ce 
stat putem coopera, unde putem avea investiţii comune, de unde putem primi 
tehnică militară şi în ce cantităţi sau chiar şi alte resurse care ne pot ajuta în 
coordonarea şi construcţia sistemului naţional de apărare”, a explicat Podoliak. „Un 
asemenea proces de negocieri se desfăşoară şi în relaţia cu România, care vreau să 
menţionez că din prima zi a invaziei ruse a acordat un sprijin incomensurabil 
Ucrainei. Suport militar, financiar, logistic”, a punctat consilierul preşedintelui 
Zelenski. 


Declaraţiile lui Mihailo Podoliak vin să întărească un mesaj transmis la începutul 
acestei săptămâni de Centrul pentru Comunicare Strategică, o organizaţie oficială a 
guvernului ucrainean pentru combaterea dezinformării, care a publicat pe X un 
videoclip de mulţumire la adresa României. 


Aceste mesaje vin în contextul în care România nu a dezvăluit public ce ajutor militar 
exact a trimis Ucrainei, ceea ce a dat naştere unor dezbateri şi controverse. În plus, 
un pachet de ajutor militar consistent pentru Ucraina este blocat în prezent în 
Congresul SUA, ceea ce stârneşte îngrijorări în legătură cu sprijinirea Kievului în 
eforturile de a opri agresiunea rusă. 


CE SUNT ACORDURILE DE SECURITATE PE CARE UCRAINA LE DISCUTĂ CU ALIŢII 


G7, grupul celor mai puternice şapte economii democratice ale lumii, a semnat o 
declaraţie comună la summitul NATO de la Vilnius din iulie anul trecut, angajându-se 
să stabilească „angajamente şi acorduri de securitate pe termen lung” cu Ucraina, 
care vor fi negociate bilateral. 


Acordurile ar urma să fie un angajament pentru furnizarea continuă de ajutor militar 
şi de securitate, sprijin pentru dezvoltarea bazei industriale de apărare a Ucrainei, 
formarea soldaţilor ucraineni, schimbul de informaţii şi cooperarea în domeniul 
informaţiilor, precum şi sprijin pentru apărarea cibernetică. 


De asemenea, părţile ar urma să organizeze imediat consultări cu Ucraina pentru a 
determina „paşii următori corespunzători” în cazul unui „viitor atac armat rusesc”. 


De atunci, peste 30 de ţări au semnat declaraţia. 
UN SUBSTITUT PENTRU ADERAREA LA NATO? 


Kievul spune că aranjamentele ar trebui să conţină angajamente importante şi 
concrete în materie de securitate, dar că acordurile nu ar înlocui în niciun fel 
obiectivul său strategic de a adera la NATO, organizaţie care consideră că orice atac 
lansat asupra unuia dintre cei 31 de membri ai săi este un atac asupra tuturor, în 
conformitate cu prevederile Articolului 5. 


„Au existat speculaţii conform cărora, prin încheierea a suficiente acorduri de acest 
gen, nu mai avem nevoie de aderare. Fals. Avem nevoie de aderarea la NATO”, a 


declarat lhor Jovkva, consilierul preşedintelui ucrainean pentru afaceri externe, citat 
de Reuters. 


CINE A SEMNAT ACORDURI PÂNĂ ACUM? 


În ianuarie, Marea Britanie a devenit prima ţară care a semnat unul dintre acordurile 
de securitate cu Ucraina pentru un termen de 10 ani, timp în care Kievul speră să fie 
membră NATO. Londra a declarat că acordul a oficializat o serie de tipuri de sprijin 
pe care Marea Britanie „I-a oferit şi va continua să îl ofere pentru securitatea 
Ucrainei, inclusiv schimbul de informaţii, securitatea cibernetică, pregătirea medicală 
şi militară şi cooperarea industrială în domeniul apărării”. 


Conform acordului, Marea Britanie s-a angajat să organizeze consultări cu Kievul în 
termen de 24 de ore dacă Ucraina se va confrunta cu un viitor atac armat rusesc şi să 
ofere asistenţă „rapidă şi susţinută” în domeniul securităţii. Londra va furniza 
„echipamente militare moderne în toate domeniile, după cum este necesar, şi 
asistenţă economică; va impune Rusiei sancţiuni economice şi de altă natură”, se 
arată în document. 


Jovkva a spus că există şi anexe la acordul britanic care nu au fost făcute publice. 
„Există, de asemenea, anexe la acord, care sunt strict secrete. În aceste anexe se 
defineşte domeniul de aplicare concret, lucruri concrete, sfere concrete. Şi acestea, 
cu părere de rău, nu vor fi cunoscute de public sau de agresor, dar vor avea loc“, a 
punctat consilierul preşedintelui ucrainean. 


CE ALTE ŢĂRI URMEAZĂ SĂ SEMNEZE ACORDURI? 


Ucraina a avut cel puţin două runde de discuţii privind acordurile cu toate ţările G7, 
a declarat Jovkva. Mai mult de 10 ţări se află în stadiul activ al discuţiilor sau ar putea 
începe în curând, a adăugat el. Printre ţările suplimentare se numără Olanda, 
România, Polonia şi Danemarca, a confirmat consilierul pentru Reuters. 


Franţa şi Germania par să fie pe cale să convină în curând asupra unor angajamente 
de securitate cu Ucraina. Preşedintele Emmanuel Macron era aşteptat să finalizeze 
un acord bilateral privind angajamentele de securitate în Ucraina în această lună, dar 
a amânat deplasarea din motive de securitate. Acordul ar urma să contureze cadrul 
pentru ajutor umanitar şi financiar pe termen lung, sprijin pentru reconstrucţie şi 
asistenţă militară.Cu toate acestea, nu ar oferi angajamente financiare specifice 


privind livrările de arme, deoarece Parisul ar trebui să se întoarcă în faţa 
parlamentului pentru aprobare. În schimb, Macron ar urma să facă anunţuri publice 
şi a declarat că Franţa va asigura o aprovizionare regulată cu rachete aer-sol şi 
rachete de croazieră cu rază lungă de acţiune. 


CE VREA UCRAINA DE LA ACESTE ACORDURI? 


Ucraineanul lhor Jovkva a evidenţiat ca fiind „foarte importantă” prevederea din 
acordul cu Londra potrivit căreia ar putea avea loc consultări în termen de 24 de ore 
pentru a oferi un ajutor rapid şi susţinut. Acesta a comentat că acest lucru depăşeşte 
„infamul" Memorandum de la Budapesta din 1994, în cadrul căruia Ucraina a primit 
„asigurări de securitate din partea Marii Britanii, Rusiei şi Statelor Unite în schimbul 
renunţării la armele nucleare de pe teritoriul său. 


„Nu vrem să repetăm experienţa infamă a Declaraţiei de la Budapesta, care a rămas 
doar o declaraţie“, a spus el. 


Jovkva a declarat că nu este nevoie ca Ucraina să se grăbească să ajungă la acorduri. 
„Nu am nevoie de 10 sau 15 acorduri încheiate în decurs de o săptămână. Mai 
degrabă aş dori ca aceste 10 sau 15 acorduri să fie profund gândite, bine negociate 
şi cu semne concrete de sprijin pe termen lung şi variat pentru Ucraina”, a punctat 
consilierul. 


+garantii de securitate + Mihailo Podoliak NATO romania *ucraina 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Alianţa PNL cu PSD a convins liberalii autentici să plece spre AUR. Ciucă a distrus un partid istoric 


România are aproximativ 40.000 de copii crescuţi în sistemul de protecţie socială, iar mai puţin de un 
sfert dintre ei erau adoptabili, în anul 2023 


Marius Lulea declară:Geoană nu va fi niciodată candidatul AUR. Este un produs expirat al trecutului, 
omul sistemului 


Ciolacu îi face mincinoși pe fermieri: Niciun bob de grâu din Ucraina nu rămâne în România 


Cumnatul lui Adrian Năstase a furat 17 milioane 
de euro de la români și a creat o pagubă de 150 
de milioane de euro prin City Insurance 


Allen Coliban, pe statul de plată al Nuba 
Chalet!? Baraca trebuie demolată 


Restauraţia prostănacilor lohannis își ţine de 25 de ani catedra de fizică 
rezervată 


Exodul din Ministerul Apărării: Peste 13.000 de angajaţi au plecat în ultimii doi ani, lăsând Armata cu 
un deficit major de personal 


Protest în capitala Greciei: Fermierii se pregătesc să aducă mii de oameni în stradă în săptămâna 
următoare 


Armata Română angajează 5.000 de tineri, fete și băieţi. Află ce salarii sunt oferite celor care ar putea 
fi chemaţi să apere ţara într-un conflict cu Rusia 


Procurorul lorga Moraru a clasat o anchetă esenţială referitoare la plagiatul lui Ciucă / A ajuns șefa 
secției de combatere a corupţiei din DNA, propusă de ministrul PNL, la câteva zile după închiderea 
anchetei 

Din cauza lui Nicușor Dan și Marcel Ciolacu investiţiile în imobiliare au scăzut cu mai mult 
de 50% comparativ cu anul trecut 

Agricultorii europeni ameninţă Bruxelles-ul: Importurile ucrainiene trebuie să fie 


restricționate 


O 10 minute în urmă 


NATO a subestimat capacitatea Rusiei de a susţine un război pe termen lung 


O 15 minute în urmă 


13.000 de soldaţi au părăsit Armata Română în ultimii 2 ani 


O 3 ore în urmă 


Fermierii greci vor organiza un miting la Atena săptămâna viitoare 

